《闻新堤经水不坏志喜》
明代·杨起元

新堤二三月，春水满四泽。舍弟有书至，基址固如昔。

一线障波涛，几家安枕席。饲雀吾亲志，度蚁吾弟德。

述九暨洪所，经理各有力。而我但称心，拊掌笑竟夕。

何必偿目前，功深久为得。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。